Diari Oficial de la Generalitat Valenciana


Sumari del DOGV 7502, del 10-04-2015 (2015/3023)

RESOLUCIÓ de 9 de febrer de 2015, de la Direcció General d'Energia, per la qual s'atorga autorització administrativa prèvia i autorització administrativa de construcció per a la modificació parcial de la instal·lació elèctrica de distribució, línia aèria d'alta tensió a 132 kV Orpesa-Benicarló (reposició RAT núm. 16), entre els suports núm. 10052 i núm. 10920, titularitat de Iberdrola Distribución Eléctrica, SAU, ubicada en el terme municipal de Benicarló. Expedient ATLINE/2014/24/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7502

Data del DOGV
:   10-04-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/3023


Data del document
:   09-02-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 9 de febrer de 2015, de la Direcció General d'Energia, per la qual s'atorga autorització administrativa prèvia i autorització administrativa de construcció per a la modificació parcial de la instal·lació elèctrica de distribució, línia aèria d'alta tensió a 132 kV Orpesa-Benicarló (reposició RAT núm. 16), entre els suports núm. 10603 i núm. 10366, titularitat de Iberdrola Distribución Eléctrica, SAU, ubicada en el terme municipal de Benicarló. Expedient ATLINE/2014/24/12. [2015/3023]  
Antecedents de fet  
Amb data 20 de febrer de 2014, Iberdrola Distribución Eléctrica, SAU, a través de representant degudament acreditat, va presentar davant del Servici Territorial d'Energia de Castelló un imprés normalitzat on sol·licitava: autorització administrativa per a la modificació parcial de la instal·lació elèctrica de distribució, línia aèria d'alta tensió a 132 kV Orpesa-Benicarló (reposició RAT núm. 16), entre els suports núm. 10237 i núm. 10100, ubicada en el terme municipal de Benicarló, província de Castelló, i aprovació del projecte tècnic d'execució (entenent-se hui, autorització administrativa de construcció).  
Junt amb l'escrit de presentació d'estes peticions s'adjuntava la documentació següent:  
Projecte tècnic per a l'execució de la instal·lació esmentada, acompanyat de la declaració responsable del tècnic projectista competent.  
Còpia de l'informe (Ref. 144/13-CON) de data 24 de setembre de 2013, del director general d'Avaluació Ambiental i Territorial, de la Conselleria d'Infraestructures, Territori i Medi Ambient.  
Separata per a l'Ajuntament de Benicarló, acompanyada amb l'informe tècnic de data 22 de novembre de 2013, emés per este organisme.  
Separata per al Ministeri de Foment, acompanyada amb l'informe tècnic de data 10 de febrer de 2014, emés per este organisme.  
  
El procediment administratiu corresponent a estes sol·licituds s'ha tramitat amb l'expedient de referència ATLINE/2014/24/12, incoat a este efecte pel Servici Territorial d'Energia de Castelló.  
La modificació de la línia elèctrica de distribució per a la qual se sol·licita autorització administrativa s'executarà en el terme municipal de Benicarló (província de Castelló), i es preveu la reposició de la línia elèctrica de simple circuit a 132 kV Orpesa-Benicarló per a adequar la traça de la línia elèctrica afectada per les obres de construcció de la carretera nova variant Benicarló-Vinaròs, obres que fan necessari la substitució dels suports que hi ha amb els números 10537 i 10440 per suports de nova planta. El nou suport número 10917 es desplaçarà de la posició actual amb la finalitat de complir les distàncies mínimes horitzontals exigides per la reglamentació vigent, mentres que el nou suport número 10404 es col·locarà junt amb el que hi ha.  
Amb data d'esta Iberdrola Distribución Eléctrica, SAU, està inscrita en el Registre Administratiu de Distribuïdors amb el número de registre R1-001, registre accessible en el lloc web del Ministeri d'Indústria, Energia i Turisme, https://oficinavirtual.mityc.es/eee/indiceCalidad/distribuidores.aspx, inscripció per a la qual cal acreditar el compliment de les capacitats esmentades en l'article 37 del Reial Decret 1955/2000, d'1 de desembre.  
Als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, la sol·licitud d'autorització administrativa ha sigut objecte d'informació pública durant el termini de vint dies en el Diari Oficial de la Comunitat Valenciana, del 27 de maig de 2014 (DOCV 7282).  
De conformitat amb el procediment reglamentàriament establit, a fi d'obtindre els condicionats tècnics de les distintes administracions, organismes o empreses de servici públic o de servicis d'interés general que pogueren estar afectats per la instal·lació, el sol·licitant va presentar, junt amb la sol·licitud d'autorització administrativa prèvia i de construcció, els informes tècnics mencionats, amb el resultat que, en síntesi, d'indica:  
Ajuntament de Benicarló. En el seu informe, de 22 de novembre de 2013, els servicis tècnics informen que no hi ha observacions a les obres objecte d'esta autorització. Com a conseqüència d'este informe, el peticionari, per mitjà d'un escrit de data 18 de setembre de 2014, manifesta la seua acceptació a l'informe tècnic.  
Unitat de Carreteres de l'Estat de Castelló, del Ministeri de Foment: en el seu informe, de 10 de febrer de 2014, els servicis tècnics informen que s'haurà de comprovar el replantejament de tots els suports en la reposició de la línia aèria de mitjana tensió [sic] de manera que queden ubicats a una distància superior a una vegada i mitja de la seua alçària mesurada des de l'aresta exterior de la calçada (línia blanca de vorera d'emergència) segons l'article 94 del Reglament de Carreteres. Resolen emetre informe favorable a l'execució de les obres objecte d'esta autorització. De la mateixa manera, el peticionari, per mitjà d'un escrit de data 18 de setembre de 2014, manifesta la seua acceptació al condicionat tècnic imposat.  
Consta en l'expedient còpia de l'informe de data 24 de setembre de 2013, de la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient (expedient 144/7675-XGJ), en el qual es considera que la modificació parcial proposada no suposa l'aparició d'afeccions ambientals rellevants que diferisquen de les ja previstes en la declaració d'impacte ambiental emesa per la Secretaria General per a la Prevenció de la Contaminació i el Canvi Climàtic i publicada en la Resolució de 6 d'abril de 2006, en el BOE núm. 111, del 10 de maig de 2006, per la qual cosa no implica la necessitat d'avaluar ambientalment l'actuació.  
La necessitat de la instal·lació sol·licitada es fonamenta en l'adequació de la traça de la línia elèctrica existent a 132 kV Orpesa-Benicarló a la nova rasant de la variant Benicarló-Vinaròs, carretera N-340, en el PK 3+800.  
S'ha de considerar que la instal·lació sol·licitada no genera incidències negatives en el sistema, ja que es tracta una modificació parcial de tipus constructiu i de detall de la línia elèctrica ja existent i en servici a 132 kV Orpesa-Benicarló.  
Consta en l'expedient l'informe favorable del Servici Territorial d'Energia de Castelló, òrgan encarregat de la instrucció de l'expedient ATLINE/2014/24/12, així com la proposta de resolució del Servici d'Energia i de la Subdirecció General d'Energia i Mines adscrits a este centre directiu.  
  
Fonaments de dret  
La instrucció i resolució d'este procediment administratiu correspon a la Generalitat, ja que la instal·lació elèctrica objecte d'este està radicada íntegrament en territori de la Comunitat Valenciana, i no està enquadrada en les previstes en l'article 3.13 de la Llei 24/2013, de 26 de desembre, del Sector Elèctric, que són competència de l'Administració General de l'Estat.  
D'acord amb el que disposa l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, d'acord amb l'article 18 del Decret 193/2013, de 20 de desembre, pel qual aprova el reglament orgànic i funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució d'este procediment.  
D'acord amb l'article 38.1 de la Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constituïxen part de les xarxes de distribució.  
D'acord amb el que disposa l'article 53 de la Llei 24/2013, de 26 de desembre, del Sector Elèctric, l'article 37 del Reial Decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten, tot això sense perjuí del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als que exercisquen l'activitat.  
  
D'acord amb els articles 39 i 53 de la Llei 24/2013, de 26 de desembre, del Sector Elèctric, i l'article 7.1.a i b del Decret 88/2005, de 29 d'abril, la construcció d'instal·lacions elèctriques integrades en la distribució requerixen autorització administrativa prèvia i autorització administrativa de construcció (d'acord amb la nova terminologia introduïda per l'esmentada Llei 24/2013).  
D'acord amb l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, la instal·lació objecte d'este procediment està subjecta a avaluació d'impacte ambiental. No obstant això, d'acord a l'article 3.2.b del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental en projectes, només hauran de sotmetre's a una avaluació d'impacte ambiental en la forma prevista en esta llei, quan així ho decidisca l'òrgan ambiental en cada cas, els projectes públics o privats consistents en la realització de les obres, instal·lacions o de qualsevol altra activitat inclosa en l'annex II.  
  
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa prèvia i de construcció és d'aplicació el capítol II del Decret 88/2005, de 29 d'abril, per estar classificada la instal·lació elèctrica objecte d'este procediment dins del grup primer.  
D'acord amb l'article 7.9.P.8 del Decret 88/2005, de 29 de novembre, en la sol·licitud d'autorització administrativa cal justificar la necessitat de la instal·lació i que esta no genera incidències negatives en el sistema.  
D'acord amb el que establix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret el Reial Decret 223/2008, de 15 de febrer, pel qual s'aprova el reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i, en especial, en la seua instrucció tècnica complementària ITC-LAT 07 «Línies aèries amb conductors nus».  
D'acord amb els articles 155 i 158 del Reial Decret 1955/2000 esmentat, la servitud de pas aeri d'energia elèctrica comprendrà la volada sobre el predi servidor i l'establiment de pals, torres o suports fixos per a la sustentació dels cables conductors d'energia elèctrica, entre altres, i esta servitud s'extingirà per la retirada de la instal·lació. No obstant això, no es produirà l'extinció per l'addició, canvi o reparació dels seus elements.  
Les referències al Reial Decret Legislatiu 1/2008, d'11 de gener, s'entenen sense perjuí del que disposa la Llei 21/2013, de 9 de desembre, d'Avaluació Ambiental, en particular del que preveu la disposició transitòria primera i la disposició final onze.  
Per tot això, una vegada complits els requisits i els procediments legals i reglamentaris establits en la legislació vigent aplicables, resolc:  
  
  
Primer  
Atorgar l'autorització administrativa prèvia per a la modificació parcial de la instal·lació elèctrica de distribució, línia aèria d'alta tensió a 132 kV Orpesa-Benicarló (reposició RAT núm. 16) entre els suports núm. 10961 i núm. 10396, titularitat d'Iberdrola Distribución Eléctrica, SAU, ubicada en el terme municipal de Benicarló, província de Castelló.  
D'acord amb la documentació tècnica presentada, esta autorització comprén:  
Desmuntatge de l'obertura entre els suports actuals número 10083 i número 10674, així com dels esmentats suports de l'actual línia elèctrica a 132 kV Orpesa-Benicarló.  
Estesa dels conductors de fase i terra de la nova obertura en aeri de l'actual línia elèctrica a 132 kV Orpesa-Benicarló, entre els nous suports número 10039 i número 10706, així com la instal·lació d'estos nous suports.  
Les característiques administratives i tècniques de la instal·lació elèctrica que s'han de construir són:  
  
  
  
CARACTERÍSTIQUES GENERALS  
Tipus d'instal·lació Línia elèctrica aèria  
Grup (segons el Decret 88/2005) Primer  
Categoria (segons el Reial Decret 223/2008) Primera  
Sistema Corrent altern trifàsic  
Freqüència (Hz) 50  
Tensió nominal (kV eficaç) 132  
Tensió més elevada de la xarxa (kV eficaç) 145  
Longitud total (m) 332  
Longitud en aeri (m) 332  
Longitud en subterrani (m) 0  
Municipi afectat Benicarló  
Província afectada Castelló  
Origen instal·lació Nou suport núm.: 10424.  
Final instal·lació Nou suport núm.: 10165.  
  
  
RECORREGUT AERI  
Nre. de circuits 1  
Configuració fases circuit A portell  
Nre. de conductors per fase 1 (simplex)  
Tipus de conductor de fase LA-280 (HAWK)  
Material conductor de fase Alumini - acer  
Secció total conductor de fase (mm²) 281,1  
Potència màxima de transport segons densitat de corrent de la ITC-LAT 07 del Reial Decret 223/2008 (MW) 118  
Tipus de conductor de terra-òptic OPGW-15/48  
Material conductor de terra-òptic Alumini-acer  
Secció total conductor de terra-òptic (mm²) 80  
Tipus d'aïllador Compòsit  
Tensió suportada a freqüència industrial sota pluja (50 Hz) (kV eficaç) 320  
Tensió suportada a impuls tipus raig 1,2/50 s (kV cresta) 650  
Nre. total de suports línia 2  
Tipus de suports (i nombre de cada tipus) 11T-140/B26 (1) i 11T-150/B26 (1)  
Forma dels suports Fusta troncopiramidal de secció quadrada, amb cap de trams prismàtics rectes de secció quadrada i amb base per a fonamentacions tetrabloc (potes separades).  
Material dels suports Metàl·lics, constituïts per perfils angulars de costats iguals galvanitzats en calent, fabricats amb acer S275JR per a angulars inferiors a 70 mm i S355J2 per a angulars majors de 70 mm i organitzats en forma de zelosia simple.  
Les barres estaran unides entre si per mitjà de xapes i caragols de qualitat 5.6, grau C.  
Fonamentació Fonamentacions monobloc i massissa de formigó en massa tipus H20, segons dimensions de projecte.  
Presa de terra En tots els suports, segons projecte.  
  
  
D'acord amb el projecte, els números de sèrie i la identificació dels suports són:  
  
Núm. alineació Origen Final Longitud (m) Municipi  
1 Nou suport núm.: 10824 Nou suport núm.: 61662 395 Benicarló  
  
  
El pressupost total del projecte de la instal·lació objecte d'esta autorització és de huitanta-dos mil set-cents díhuit euros amb vint-i-sis cèntims (82.718,26 ?).  
De conformitat amb l'article 53 de la Llei 24/2013, de 26 de desembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga sense perjuí de les concessions, autoritzacions, llicències i permisos, tant públics com privats, que haja d'obtindre Iberdrola Distribución Eléctrica, SAU, d'acord amb altres disposicions que siguen aplicables, i en especial les relatives a l'ordenació del territori i al medi ambient.  
D'acord amb l'informe de no sotmetiment al procediment a avaluació ambiental, de data 24 de setembre de 2013 de la Direcció General d'Avaluació Ambiental i Territorial, de la Conselleria d'Infraestructura, Territori i Medi Ambient, esta autorització no presenta condicionants ambientals més enllà dels previstos en la DIA de la «nova variant Benicarló-Vinaròs», emesa per la Secretaria General per a la Prevenció de la Contaminació i el Canvi Climàtic i publicada en la Resolució de 6 d'abril de 2006.  
El titular d'esta autorització tindrà els drets, deures i obligacions arreplegats en el títol VII de la Llei 24/2013, de 26 de desembre, del Sector Elèctric, i el seu desplegament reglamentari. En tot cas, Iberdrola Distribución Eléctrica, SA, Unipersonal haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució d'energia elèctrica.  
  
L'incompliment de les condicions i els requisits establits en esta autorització o la variació substancial dels pressupostos que n'han determinat l'atorgament podran donar lloc a la seua revocació.  
  
Segon  
Atorgar l'autorització administrativa de construcció per a la modificació de la instal·lació corresponent, descrita en el punt primer d'esta resolució, segons el projecte d'execució presentat, redactat per tècnic titulat competent segons declaració responsable de data 8 de novembre de 2013, i habilitar Iberdrola Distribución Eléctrica, SAU, per a realitzar la construcció de la instal·lació complint els requisits tècnics exigibles i d'acord amb les condicions següents:  
La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per la present instal·lació i que han sigut acceptats pel seu titular. En cas que calga introduir modificacions respecte de la documentació presentada i autoritzada, el titular d'esta resolució haurà de sol·licitar prèviament a esta direcció general la corresponent autorització.  
  
La instal·lació a executar ha de complir, en tot cas, el que establix el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i, en especial, en la seua instrucció tècnica complementària ITC-LAT 07 «Línies aèries amb conductors nus».  
El termini d'execució de la instal·lació serà de tres (3) mesos des de l'endemà de la notificació. No obstant això, amb anterioritat a la seua finalització, podrà sol·licitar-se una ampliació concreta d'este termini per mitjà de sol·licitud motivada davant d'este òrgan directiu, sol·licitud que haurà d'adjuntar la documentació justificativa de la demora i del cronograma de treballs previstos per al nou termini sol·licitat.   
Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de Projectes, Iberdrola Distribución Eléctrica, SA, Unipersonal comunicarà al Servici Territorial d'Energia de Castelló el començament de les obres, el qual, al seu torn, ho comunicarà a l'òrgan ambiental en nom d'esta direcció general com a òrgan substantiu.  
  
Així mateix, el titular d'esta resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta direcció general com al Servici Territorial d'Energia de Castelló.  
El titular d'esta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
Sense perjuí del que preveu l'article 12.4 del Decret 88/2005, de 29 d'abril, personal tècnic en la matèria adscrit a esta direcció general o del Servici Territorial d'Energia de Castelló podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'estes a la documentació tècnica presentada i al compliment de la legislació vigent i de les condicions d'esta resolució.  
Acabades les obres de construcció de la instal·lació, Iberdrola Distribución Eléctrica, SA, Unipersonal, en el termini màxim de deu dies hàbils, ho comunicarà al Servici Territorial d'Energia de Castelló als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. A esta comunicació, s'adjuntarà un certificat de direcció i final d'obra, subscrit per persona facultativa competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a esta autorització administrativa. Quan el mencionat certificat de direcció i final d'obra no estiga visat pel corresponent col·legi professional, s'adjuntarà l'oportuna declaració responsable de conformitat amb el que s'indica en la Resolució de 22 d'octubre de 2010, de la Direcció General d'Energia, publicada en el DOCV núm. 6389, de data 3 de novembre de 2010.  
  
Una vegada atorgada l'autorització d'explotació de la instal·lació interessada en este procediment, en el termini màxim de 10 dies, el Servici Territorial d'Energia de Castelló ho comunicarà a esta direcció general, així com a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'esta direcció general com a òrgan substantiu.  
Esta direcció general, després del tràmit de l'oportú procediment, deixarà sense efecte esta autorització en el moment que observe l'incompliment o inobservança de les condicions hi imposades.  
  
  
Tercer  
Declarar extingida la servitud de pas de la instal·lació el desmuntatge de la qual s'autoritza en el punt primer d'esta resolució, d'acord amb l'incís a de l'article 155 del Reial Decret 1955/2000, d'1 de desembre, sense perjuí de les noves servituds generades per la instal·lació autoritzada a construir. Així mateix, el primitiu amo o els seus drethavents, de conformitat amb el que preveu l'article cinquanta-quatre i concordants de la Llei d'Expropiació Forçosa i el seu reglament de desplegament, podran exercir el dret de reversió, sense perjuí del que ja s'ha indicat respecte a les noves servituds generades.  
  
Quart  
Ordenar:  
- La publicació d'esta resolució en el Diari Oficial de la Generalitat Valenciana.  
- La notificació d'esta resolució a Iberdrola Distribución Eléctrica, SAU, i a totes les administracions o organismes públics i empreses de servicis públics o servicis d'interés general que han intervingut, o pogut intervindre, en el procediment d'autorització.  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Contra esta resolució, que no posa fi a la via administrativa, pot interposar-se un recurs d'alçada davant de la Secretaria Autonòmica d'Indústria i Energia d'esta conselleria en el termini d'un mes comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 9 de febrer de 2015.- El director general d'Energia: Antonio Cejalvo Lapeña.